Diari Oficial de la Generalitat Valenciana


Sumari del DOGV 164, del 25-05-1984 (1984/802933)

RESOLUCIÓ d'11 de maig de 1984, del Director de l'Institut Valencià d'Administració Pública per la qual es convoca el I Curset sobre Tècniques d'Arxiu per a Auxiliars Administratius de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   164

Data del DOGV
:   25-05-1984

Secció del DOGV
:   AUTORITATS I PERSONAL

Número del document
:   1984/802933


Data del document
:   11-05-1984

Organisme emissor
:   Institut Valencià d'Administració Pública

Tipus de document
:   Resolució

Resolució d'11 de maig de 1984, del Director de l'Institut Valencià d'Administració Pública per la qual es convoca el I Curset sobre Tècniques d'Arxiu per al Auxiliars Administratius de la Generalitat Valenciana.  
Seguint la línia iniciada amb l'anterior curset sobre Organització i procediment administratiu per a auxiliars, es convoca un nou curset de formació sobre tècniques d'arxiu, destinat també al personal de nivell auxiliar de la Generalitat.   
En atenció d'aquests motius, i segons que disposa l'article 4, apartat c) del Decret del Consell 17/1984, de 6 de febrer, es convoca el I Curset sobre Tècniques d'Arxiu, d'acord amb les següents bases:   
I CURSET SOBRE TECNIQUES D'ARXIU PER A AUXILIARS  
Objectiu  
El present curset pretén formar el personal auxiliar de la Generalitat en les distintes tècniques que sobre classificació i arxiu de documents poden ésser útils en el treball administratiu.   
Plantejament  
Aquest curset té un caràcter eminentment pràctic, consistint fonamentalment en l'anàlisi i valoració dels distints tipus de documents administratius, així com en l'examen d'arxius en funcionament, sense oblidar, com és lògic, l'estudi de les bases conceptuals dels distints sistemes de tractament de la informació.   
Règim de funcionament  
El curset se celebrarà del dia 18 al 29 de juny de 1984 en sessió de vesprada amb el següent calendari i horari:   
Duració: 18 hores.   
Dies, 18, 20, 22, 25, 27 i 29 de juny.   
Horari: 1.ª sessió: de 17. a 18'25. 2.ª sessió: de 18'35 a 20.   
Lloc: Centre Cultural de la Caixa d'Estalvis de València.   
Els assistents que hagen participat com a mínim en el 90 % de les sessions, rebran en finalitzar el curset un certificat d'assistència.   
Tant la matrícula com el material didàctic que es repartesca als participants serà gratuït.   
Participants  
Podran sol·licitar la inscripció en el curset el personal de nivell auxiliar mitjançant instància dirigida al Director de l'Institut Valencià d'Administració Pública -Conselleria de Presidència, Cavallers, 2, València-1.   
El nombre màxim de participants serà de 20. En la selecció d'instàncies s'atendrà les necessitats d'aquest tipus de formació per al personal auxiliar dels distints Centres o Dependències.   
Les sol·licituds que no puguen ser atases, es tindran en compte per a propers cursets d'aquesta matèria. La resolució d'admissió al curset podrà ser comunicada telefònicament.   
A la instància sol·licitant participar en el curset, haurà d'acompanyar-se autorització del Superior corresponent i en aquesta figuraran, almenys, els següents aspectes:   
-Dades personals.   
-Relació professional amb la Generalitat.   
-Destinació (amb indicació del telèfon).   
Les sol·licituds hauran d'arribar a l'Institut Valencià d'Administració Pública abans del dia 8 de juny.   
València, 11 de maig de 1984.   
El Director de l'Institut Valencià d'Administració Pública,  
ANTONI VALLES